rlitschk/wikidir huggingface dataset:
Werner Adolph Gottlieb von Spörcken (* 1695 in Wulfenbüttel; † 9. Februar 1752 in Horborg) weer en düütschen Verwaltungsbeamten. Von Spörcken is 1695 as Söhn von Anna Elisabeth, borene von der Schulenburg (30. Dezember 1673-10. März 1730), un Georg Friedrich von Spörcken (9. März 1667-11. März 1728) in Wulfenbüttel boren. He weer von 1712 bet to’n 4. April 1714 op de Ridderakademie Lümborg. 1716 hett he anfungen, an de Universität Halle Juristeree to studeren. 1725 is he Drost bi dat Amt Horborg worrn un weer later Kanonikus bi dat Hoogstift Meideborg. He weer von 1737 bet to sien Dood 1752 as Landdrost tostännig för de Ämter Horborg, Winsen, Willemsborg un Mesborg. Von 1742 af an weer he ok eersten Beamten in dat Amt Mesborg. Von Spörcken hett an’n 2. Februar 1741 Gertrud Ernestine von der Schulenburg (13. Januar 1723-5. Mai 1782) freet. De beiden harrn den Söhn Adolf Ludwig († 1794). Arnold von Weyhe-Eimke: Die Aebte des Klosters St. Michaelis zu Lüneburg. Mit besonderer Beziehung auf die Geschichte des Klosters und der Ritterakademie. 1862, Sied 577 Normdaten: GND: 103514803X (OGND, AKS) | VIAF: 302608503 | Wikipedia-Personensöök
De Slacht bi Waterloo [ˈvɑːtərloː] (ok Slacht bi Belle-Alliance) van’ 18. Juni 1815 weer de letzte Slacht vun Napoleon Bonaparte. Se funn ca. 15 km südlich vun Brüssel dicht bi dat Dörp Waterloo statt, dat dormals to dat Königriek vun de Vereenigten Nedderlannen hörr un in dat hüüdig Belgien liggt. De Nedderlaag vun de vun Napoleon führt Franzoosen gegen de allieerten Truppen ünner General Wellington un de mit ehr verbündt Preußen ünner Feldmarschall Blücher hett de Herrschap vun de Hunnert Daag vun Napoleon beend un führ mit de sien endgüldig Afdanken an’ 22. Juni 1815 to dat Enn’ vun dat Franzöösch Kaiserriek. Nah disse tweete völlige militärisch Nedderlaag binnerhalv vun en kört Tiet wurrn Frankriek in’ Tweeten Pariser Freeden scharper Freedensbedingen upgeven. Napoleon sülvst wurr as Kriegsfangen vun de Briten up de Atlantikinsel St. Helena brocht, wo he as Verbannter an’ 5. Mai 1821 storven is. De Reedwennen „Sien Waterloo beleeven“ as Synonym för en totale Nedderlaag hett ehrn Oorsprung in disse Slacht. In de franzöösch Spraak wurrd se „Bataille de Waterloo“ (oder seltener „Bataille de mont Saint-Jean“) nömmt; in dat Engelsche „Battle of Waterloo“. In Preußen-Düütschland weer bit in dat 20. Johrhunnert de Beteeken „Schlacht bei Belle-Alliance“ begäng. Vör
Dallas Dhu is en ehmolige Whisky-Brenneree bi Forres, Moray, Schottland. De Hüüs vun de Brenneree sünd in de schottischen Denkmollisten in de höchste Kategorie A inordent. Bito is de Anlaag as Scheduled Monument schuult. De Destille is 1898 vun Wright & Greig Ltd. grünnt worrn. De Naam is afleidt vun’t gäälsche Woort Dallas för Daal un Water un Dhu för swart. 1929 is de Brenneree an de Distillers Company Limited (DCL) verköfft worrn, de se vun 1930 bit 1936 stillleggt harrn. 1939 is en Deel vun de Destille dör en Füür tonichten maakt worrn, 1947 weer se aver wedder opboet un nee apenmaakt. 1983 weer de Destille denn stillleggt. Siet 1988 is se as Museum to besichtigen. De ollen Reedschoppen un Hüüs sünd all akkeraat renoveert worrn. Dallas Dhu höör to dat schottische Whiskyrebeet Speyside un nöhm sien Water för de Produkschoon ut den Altyre Burn. Brennt weer in een wash still vun 6.377 l un een spirit still vun 5.623 l. List vun de schottischen Brennereen Indrag in de schottischen Denkmollisten Indrag in de schottischen Denkmollisten Dallas Dhu. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:57° 35′ N, 3° 37′ W
Johann Christoph Wehner (* 25. August 1781 in Stood; † 10. Februar 1838 in Oterndörp) weer en düütschen Verwaltungsbeamten. Wehner is 1781 as Söhn von Amalia Elisabeth, borene Spillner (29. Oktober 1761-24. September 1826), un David Heinrich Wehner (12. April 1745-11. Februar 1818) in Stood boren. He hett Juristeree an de Universität Göttingen studeert. 1802 bet 1806 is he Auditer bi de Justizkanzlie Stood ween. Later weer he Gerichtsdirekter von dat Gericht Land Hadeln in Oterndörp un is dat bet 1837 bleven. He is in de Tied von 1824 bet 1837 ok interimistischen Amtmann ween. He weer verheiraadt mit Sophie Dorothea Wehner (24. März 1785-7. Mai 1834). De beiden harrn de Kinner Amalie Pauline (20. Mai 1810-6. Mai 1870), David Franz (20. Juli 1812-26. Februar 1841) un Robert Georg (19. August 1814-11. Februar 1894). In twete Eh hett he Christine Katharine Boye (26. Mai 1815-4. April 1847) freet. http://records.ancestry.de/christoph_johann_wehner_records.ashx?pid=172446958 http://www.waldesnacht.de/publik/pafg43.htm
Bezelin (ok Becelin oder Bencelin), mit Binaam Adalbrand oder Alebrand; † 15. April 1043) weer de Arzbischop vun Bremen-Hamborg vun 1035 bet 1043. Adalbrand weer in Köln boren, wo he königlich Kaplan weer. Vun 1035 an weer Bezelin denn de twölfte Arzbischop vun Bremen-Hamborg un de 15. Bischop vun Bremen. As Arzbischop weer he de Vörweser vun Adalbert vun Bremen. An’n 15. April 1043 is he doodbleven un in’n Bremer Doom bisett worrn. List vun de Bischöp un Arzbischöp vun Bremen Geschicht vun Bremen W. Lammers, Bezelin; in: LMA II (1999), 34
Georg Friedrich Schrader (* 7. September 1797 in Bleikd; † 14. August 1875 in Göttingen) weer en düütschen Verwaltungsbeamten. Schrader is 1797 in Bleikd boren. He weer von Oostern 1812 bet Oostern 1815 op de Kloosterschool Ilfeld. 1821 weer he Auditer bi dat Amt Garze. He weer denn Amtsassesser in dat Gericht Land Hadeln in Oterndörp un von 1837 bet 1841 dor interimistisch Amtsverwalter. Von 1841 bet weer he as Amtsassesser intermistisch Amtsverwalter in dat Amt Jemgum. 1846 is Schrader as Nafolger von Amtmann Carl Christoph Niemeyer Amtsverwalter von dat Amt Sieenborg worrn. Toeerst weer he noch Amtsassesser, is denn aver richtigen Amtmann worrn. As dat Amt Sieenborg 1852 oplööst worrn is, is Schrader Oberamtsrichter von dat Amtsgericht Lingen worrn. Dat is he bet 1858 bleven. Jahresbericht über die Königliche Klosterschule zu Ilfeld von Ostern 1875 bis Ostern 1876. C. Kirchner, 1876 , Sied 56 Normdaten: GND: 1155134818 (OGND, AKS) | VIAF: 4007152261530217180007 | Wikipedia-Personensöök
Bowmore betekent Bowmore, Hööftoort vun’t Eiland Islay, Schottland, Bowmore, Whiskybrenneree op’t Eiland Islay, Schottland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Kilchoman betekent Kilchoman, Oort op Islay, Schottland, Kilchoman, Whiskybrenneree op Islay, Schottland, Kilchoman, Karkengemeen op Islay, Schottland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Familie von Issendörp weer en Adelsslecht ut den Ooradel von dat Hertogdom Bremen, dat ut Issendörp stammt. De eerste ut de Familie, de in de Oorkunnen opdükert, weer 1236 Hermannus de Edsellendorpe. De Stammlien fangt mit Robertus de Edsielenthorpe (1253 Borgmann to Vöör) an, wat villicht en Söhn von Hermannus weer, aver dat is nich seker. De Familie harr ehren Seet in Bremervöör, dor weren se Borgmannen von de Borg Vöör. Later harrn se ehren Seet op de Seeborg bi Hanst. Nadem de Seeborg 1400 von’n Bremer Arzbschop Otto II. tweimaakt worrn is, hebbt de von Issendörp 1428 en Good to Poggmöhlen boon laten. De Familie hett 1307 dat Amt von’n Arvschenk von dat Arzstift Bremen (later Hertogdom Bremen) kregen. Dit Amt is ok 1426, 1460 un 1498 noch wedder bestätigt worrn. De Freeherrnstand von Hieronymus von Issendörp is an’n Juni 1871 in Deppelt von dat Förstendom Lippe anerkannt worrn. Dat Wapen von de von Issendörp is baven rood un ünnen dör dree Spitzen deelt sülver. Op’n Helm mit rood-sülvern Deken en rode Lanzenspitz twüschen je dree natürliche Pageluunfeddern. Elfriede Bachmann: Zur Geschichte des Adelsgeschlechts von Issendorff. In: Heimatbeilage der Bremervörder Zeitung Bd. 7, 1984 http://www.schlossarchiv.de/herren/i/Issendorff.htm
Franz Carl August von Issendorf (* 7. Juli 1811 in Esch; † 11. Januar 1874 in Stood) weer en düütschen Verwaltungsbeamten. Von Issendorf is 1811 as Söhn von Magdalene, borene von der Decken (25. Mai 1784–25. August 1820), un Jürgen Melchior von Issendorf (22. Januar 1762–18. Februar 1830) in Esch boren. He hett Juristeree studeert. 1835/1836 weer he Auditer bi dat Grevengericht Oolland un is dor 1837 Amtsassesser supernumerär worrn. Von 1838 bet 1841 weer he as Amtsassesser supernumerär Hülpsarbeider bi’n Justizminister August von Stralenheim un denn 1842/1843 Hülpsarbeider bi’n Staats- un Kabinettsminister Georg von Schele. Von 1844 bet 1858 weer he Regerungsraad bi de Landdrostie Lümborg un von 1859 bet 1862 Regerungsraad bi de Landdrostie Lümborg. 1863 bet 1867 is he Landdrost von de Landdrostie Lümborg ween. He hett in Swing Johanne von der Decken (29. Mai 1827–3. Oktober 1905) freet. De beiden harrn den Söhn Franz (24. Dezember 1859–16. November 1922). http://www.stammreihen.de/getperson.php?personID=I811707I&tree=tree1&PHPSESSID=f175460a027aa7f03f901253e6acf2aa Normdaten: GND: 1034916963 (OGND, AKS) | VIAF: 302999997 | Wikipedia-Personensöök
Auchtermuchty betekent Auchtermuchty, Oort in Schottland, Auchtermuchty, fröhere Whiskybrenneree in Schottland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Auchtermuchty weer en Whisky–Brenneree in Auchtermuchty, Fife (Schottland), Schottland. De Brenneree weer 1829 vun Alexander Bonthrone in den Oort Auchtermuchty grünnt. Bit toletzt weer de Destille vun de Familie föhrt. 1923 hett se en neen Naam kregen un weer na den Stroom Eden in Stratheden nöömt. Ut den Stroom keem oik dat Water, dat för de Produkschoon bruukt weer. De Historie vun de Brenneree is an sik aver ahn sünnere Begeevnissen verlopen. Mitt vun de 1880er Johren hett Alfred Barnard de Brenneree besöcht. Mit sien Opteken gifft dat dorüm en go’e Beschrieven vun de Destille. Na sien Informatschonen harr de Brenneree egene Moltboddens un en Möhl, de jüst so as de Rest vun de Brenneree dör dree Waterrööd andreven weer. De Whisky weer in en wash still un en spirit still brennt. Dat heet, de eerste harr en Volumen vun 960 Gallonen, de annere vun 460 Gallonen. To de Tiet weern ruchweg 20.000 Gallonen int Johr herstellt un meist vullstännig as Single-Malt-Whisky na Leith, London un Glasgow verköfft. List vun de schottischen Brennereen Informatschonen to de Brenneree Alfred Barnard: Auchtermuchty, in: The Whisky Distilleries of the United Kingdom, 1887. Informationen zur Brennerei bereitgestellt von der Royal Commission on the Ancient
Air Force One (op plattdüütsch so veel as „Luftwapen Een“) is de Titel vun en Thriller ut dat Johr 1997 vun den Speelbaas Wolfgang Petersen. De Film weer mit naamhafte Schauspelers besett, de Hööftrullen spelen Harrison Ford un Gary Oldman. James Marshall, de Präsident vun de USA, hett in’n Tosamenhang mit en ne’e Terrorismuspolitik mit Hülp vun Russland den Diktater General Ivan Radek in Haft bringen künnt, de in de fröheren Sowjetrepubliek Kasachstan an Macht wunnen harr. En poor Gefolgslüüd vun Radek sliekt sik dorophen in de Air Force One, in un bringt den Fleger in jemehr Gewalt. Ünnerstütt warrt se dorbi vun en Verrader ut de Regen vun’n United States Secret Service, de jem Togang to de Wapen an Boord besorgt. As de Situatschoon bekannt warrt, verseggt sik de Präsident aver, sik in en Nootfallkapsel in Sekerheit to bringen. He verstickt sik an Boord, vun wegen dat he nich ahn sien Familie ut den Fleger verswinnen will. He versöcht de Terroristen to överraschen un ünner to kriegen. An’n düütschen Luftwapenstüttpunkt Ramstein Air Base warrt de Maschien nootlannt, man de Terroristen dringt in dat Cockpit vör, bringt de Flegers üm un övernehmt sülvst de Kontrolle över de Maschien. In en
Moritz Busmann (* 3. Januar 1686 in Hannover; † 16. Dezember 1734 in Willemsborg) weer en düütschen Verwaltungsbeamten. Busmann is 1686 as Söhn von Erich Georg Busmann in Hannover boren. He weer Stadtsekretär in Horborg un von 1718 bet to sien Dood 1734 Amtmann von dat Amt Willemsborg. Von 1719 bet 1725 harr he dat Vörwark Neehuus von dat Amt pacht. He hett an’n 30. Januar 1714 op Good Evensen Valentine Elisabeth Hagedorn (* 1. Juni 1690) freet. Didericus Gijsbertus van Epen: Nederland's patriciaat. Band 52, 1966, Sied 61 Ernst Reinstorf: Geschichte der Elbinsel Wilhelmsburg: von Urbeginn bis zur Jetztzeit. 2003, Sied 130
De Ekenring is Sandrennbahn, de üm un bi dree Kilometer in’n Oosten von Scheeßl liggt. Op de Bahn warrt Rennens mit Motorrääd föhrt. De Ekenring is toeerst 1951 op en fröhere Peerrennbahn in Appel bi Helsch (53° 14′ N, 9° 31′ O) anleggt worrn un weer 850 Meter lang. Bedreven worrn is de Rennbahn von’n Motor-Sport-Club Scheeßl, de sik in dat Johr den ne’en Naam Motor-Sport-Club Ekenring (MSC Ekenring) geven hett. 1963 hett de Bahn in Appel nich mehr de Anforderungen von’n internatschonalen Verband erfüllt. Dorüm is op en groot Stück Ackerland in de Neegd von Scheeßl de hüdige Ekenring anleggt worrn ( Koordinaten:53° 10′ N, 9° 31′ O53° 10′ N, 9° 31′ O), de toeerst 1000 Meter lang weer un op den al 1964 de Endloop von de Europameesterschop unföhrt worrn is. In de Johren, de denn kemen, is dat Stadion to een von de modeernsten in ganz Europa utboot un de Bahn is to en Langsandbahn von 1300 Meter verlängert worrn. En ganzen Barg Finallööp von Meesterschoppen (Düütsche Meesterschoppen, Europameesterschoppen, Weltmeesterschoppen) sünd op’n Ekenring utdragen worrn. 1973 hett dat op’n Ekenring dat eerste Musikfestival geven. Ünner den Titel Es rockt in der Heide hett dat dat eerste grote
Adolf Hagemann (* 24. Juli 1855 in Ossenbrügge; † 7. Dezember 1908 in Bremerhoben) weer en düütschen Verwaltungsbeamten. Hagemann is 1855 in Ossenbrügge boren. He hett an’n 8. März 1876 op dat Raadsgymnasium Ossenbrügge dat Abitur maakt un denn Juristeree studeert. Na dat Studium weer he Avkaat in Ossenbrügge un korte Tied Börgermeester von Quokenbrügge. He is 1890 as Nafolger von Hermann Gebhard Stadtdirekter von Bremerhoben worrn. Dat weer he bet to sien Dood 1908. Na em hett Erich Koch dat Amt övernahmen. http://www.bremerhaven.de/meer-erleben/stadtarchiv/amtstraeger-und-verdiente-persoenlichkeiten/gemeindevorsteher-buergermeister-und-stadtdirektoren-vor-1945.84228.html Einladung zu der öffentlichen Prüfung der Schüler des Rathsgymnasiums. Ossenbrügge 1876, Sied 39
Hermann Bleßmann (* 23. Februar 1862 in Göttingen; † 25. November 1919 in Hannover) weer en düütschen Verwaltungsbeamten. Bleßmann is 1862 in Göttingen boren. He weer Hülpsrichter un is in’n Februar 1884 in Göttingen Syndikus worrn. Dat weer he bet 1889. He weer denn von 1889 bet 1899 Börgermeester von Geestmünn. Sien Nafolger weer Wilhelm Klußmann. Bleßmann is denn in de Provinzialverwaltung von de Provinz Hannover gahn. He weer tweten Schatzraad bi dat Landsdirektorium Hannover un is kort later as Gehemen Regerungsraad eersten Schatzraad worrn.
Gustav Carl August Augspurg (* 19. Juli 1837 in Winsen; † 9. November 1906 in Leh) weer en düütschen Verwaltungsbeamten. Augspurg is 1837 as Söhn von Clara Franziska Pauline, borene Isenbart, un den Avkaat Gustav Ludwig Christoph Augspurg (* 4. November 1797) in Winsen boren. Michaelis 1858 hett he dat Gymnasium Celle afslaten un hett denn Juristeree studeert. He weer an de Universität Heidelberg. 1869 is he Avkaat in Soltau worrn. He weer von 1884 bet to sien Dood 1906 as Nafolger von Gustav Fels Börgermeester von Leh. Na em hett Theodor Johannes Schmiedel dat Amt övernahmen. He hett an’n 6. April 1869 Marie Anna Bente (* 7. August 1846) freet. http://www.bremerhaven.de/meer-erleben/stadtarchiv/amtstraeger-und-verdiente-persoenlichkeiten/gemeindevorsteher-buergermeister-und-stadtdirektoren-vor-1945.84228.html http://www.online-ofb.de/famreport.php?ofb=NLF&ID=I95865&nachname=AUGSPURG&modus=&lang=de Siebenundzwanzigster Jahresbericht über das Gymnasium der Stadt Celle. Celle 1859, Sied 32
Carl Stelljes (* 18. Februar 1885 in Mulsen; † 7. August 1963 in Bremerhoben) weer en düütschen Politiker. Stelljes is 1885 in Mulsen boren. He is 1908 Schoolmeester worrn un weer later Schoolbaas an de Fichteschool in Wulsdörp. 1950 is he in Rohstand gahn. He weer von 1919 bet 1933 Börgervörsteher un Frakschoonsvörsitter von de DVP in Geestmünn un von 1924 af an in Wersermünn. Na’n Tweten Weltkrieg weer he toeerst in keen Partei. Bi de Wahl 1951 is he för den Wahlblock antreden, in den sik Kannedaten von de CDU, DP, FDP un Unafhängige tohoopslaten harrn. Stelljes is denn 1955 aver in de FDP ringahn. He weer von 1951 bet 1963 Stadtverornten von Bremerhoben un von 1955 bet 1963 ehrenamtlichen Stadtraad för Goorn- un Karkhoffswesen. Von 1951 bet 1955 weer he Stadtverorntenvörsteher. http://www.bremerhaven.de/stadt-politik/politik/stadtverordnetenversammlung/ehemalige-stadtverordnetenvorsteher.12616.html http://www.diakonie-bhv.de/verein.html
De Bremerhobener Stadtverorntenversammlung is dat Stadtparlament von de Stadt Bremerhoben. De Versammlung besteiht ut 48 Stadtverornte. Den Vörsitt hett de Stadtverorntenvörsteher, de mit veer Bisitters den Vörstand von de Versammlung billt. Binnen de Bundsrepubliek Düütschland billt de Bremerhobener Stadtverorntenversammlung en Utnahm wat de kommunale polietsche Struktur angeiht. De Versammlung hett mit ehr Magistraatsverfaten Rechten, de annere Stadtparlamente nich hebbt. De Stadtverfaten von Bremerhoben kann von de Stadtverorntenversammlung mit Twee-Drüddel-Mehrheit ännert warrn. Ünner annern is de Böverbörgermeester direkt tostännig för de Polizei in Bremerhoben. Ok de Schoolmeesters kann de Stadt direkt instellen, ahn dat dat Land Bremen dor wat bi to seggen hett. Na de Wahl 2011 hebbt sik FDP un B+B to de Bremerhobenfrakschoon tohoopslaten. De Partein De Linke, Piratenpartei un RRP hebbt tohoop de Frakschoon RePiLi billt. In’n November 2012 sünd de beiden Stadtverornten von de Linke in de RRP ringahn. Dorüm hett sik de Frakschoon ut Bündnis 21/RRP un Piratenpartei den ne’en Naam B21-Piraten geven. An’n 28. März 2013 is de Stadtverornte Rebecca Sarnow ut dat Bündnis 21/RRP rut un in de BIW rin. Dormit hett de BIW den Status as Frakschoon kregen. * 1951 hebbt CDU, FDP, DP un Unafhängige en Wahlblock billt 1948–1951: Karl Curdt (SPD)
Slott Marselisborg (däänsch Marselisborg Slot) liggt in’n Kongevej 100 in Århus. Dat Slott is twischen 1899 un 1902 vun’n Arkitekten Hack Kampmann boot worrn. Dat Slott weer dat Hochtietsgeschenk vun’t däänsche Volk an’n lateren König Christian X. un Königin Alexandrine, de dat as Sommerresidenz bruukt hebbt. Dat Slott liggt op den Bodden vun’n fröheren Havreballegård. Mit Alexandrine ehr Dood 1952, toog König Frederik IX. in dat Slott. 1967 överdreeg Frederik IX. Marselisborg an de Thronfolgersche Margrethe un Prinz Henrik. To de sülvige Tiet hebbt se dat Slott moderniseert. Informatschoon to Marselisborg bi’t Museum Århus (däänsch) Koordinaten:56° 8′ N, 10° 12′ O
Walter Ballof (* 10. September 1893 in Tondern; † 7. Oktober 1957 in Bremerhoben) weer en Bremerhobener Politiker von de SPD. Ballof is 1893 in Tondern boren. He weer siet de Johren 1920 Schoolmeester an en Hannelsschool in Bremerhoben. In de Tied von’n Natschonalsozialismus is he as Schoolmeester rutsmeten worrn un weer denn Koopmann. Na’n Tweten Weltkrieg weer he 1946 toeerst Börgermeester in Wersermünn. Von’n 13. Februar 1947 bet 1951 weer he Liddmaat von de Breemsche Börgerschop. Von’n 13. Februar 1947 bet to’n 24. Oktober 1947 hett he tohoop mit Gerhard von Heukelum as Vertreder von Bremerhoben to’n Senaat höört. Von 1948 bet 1949 weer he ehrenamtlichen Stadtraad un Dezernent för Scholen un Jugendpleeg in Bremerhoben. Kunflikte twüschen em un den kunservativen Stadtschoolraad Walter Zimmermann schöölt in’n Mai 1949 dor to föhrt hebben, dat Ballof von de amerikaansche Militärregerung as Stadtraad afsett worrn is.
Achelis is de Familiennaam von Eduard Achelis (1864–1939), düütschen Koopmann un Politiker, Ernst Christian Achelis (1838–1912), düütschen Theoloog, Friedrich Achelis (1840–1917), düütschen Koopmann, Hans Achelis (1865–1937), düütschen Theoloog un Karkenhistoriker, Henrich Nicolaus Achelis (1764–1831), düütschen Pädagoog un Preddiger, Johann Achelis (1799–1869), düütschen Reeder, Johann Daniel Achelis (1898–1963), düütschen Physioloog un Medizinhistoriker, Johannes C. Achelis (1836–1913), düütschen Koopmann un Senater, Thomas Achelis (1682–1749), düütschen Verwaltungsbeamten, Thomas Achelis (1850–1909), düütschen Religionswetenschopper, Pädagoog un Ethnoloog, Thomas Otto Achelis (1887–1967), düütschen Schoolmeester, Historiker un Schriever, Werner Achelis (1897–1982), düütschen Schriever un Psychotherapeut. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Thomas Achelis is de Naam von Thomas Achelis (1682–1749), düütschen Verwaltungsbeamten, Thomas Achelis (1850–1909), düütschen Religionswetenschopper, Pädagoog un Ethnoloog, Thomas Otto Achelis (1887–1967), düütschen Schoolmeester, Historiker un Schriever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Augspurg is de Familiennaam von Andreas Christoph Augspurg (1660–1717), düütschen Gymnasiaaldirekter, Anita Augspurg (1857–1943), düütsche Juristin un Froonrechtlerin, Diedrich Wilhelm Andreas Augspurg (1818–1898), düütschen Politiker, Gustav Augspurg (1837–1906), düütschen Verwaltungsbeamten, Johann Augspurg (vör 1631–na 1638), düütschen Gymnasiaaldirekter un Supperndent, Johann Christoph Augspurg (1712–1771), düütschen Rechtsgelehrten, Johann Dietrich Andreas Augspurg (1750–1821), düütschen Verwaltungsbeamten. Kiek ok bi: Augsburg, Augspurger. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Oehlrich is de Familiennaam von Barthold August Wilhelm Oehlrich (1785–1866), düütschen Verwaltungsbeamten, Georg Oehlrich (1792–1870), düütschen Politiker un Verwaltungsbeamten. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Ösel oder Saaremaa is en Oostsee-Eiland in’t eestensch Baltikum vör de Rigaer Bucht un Süden vun Dagö. Se hett 40.312 Inwahners op en Flach vun 2.668 km². De Hööftoort is Arensborg. Histoorsch bedüden is de ole Bischopsborg un de velen lütten Dörper mit ehr chrakteristische Windmöhlen. Se is dat Hööfteiland in’n Kreis Saare, den Ösel mit da Navereiland Muhu billt. Na Muhu gifft dat ok en fasten Damm, över den ene veer Kilometer lange Straat föhrt. Op dat Eiland wasst vele Machandelbüsch un de hööchste Punkt is 54 Meter hooch. Twischen dat 10. un 5. Johrhunnert v. Chr. is en Meteorit op dat Eiland inslagen, de woll so wat 20 bet 28 Tünnen weeg. En poor Kraters, de gröttste is mit 110 Meter Dörmeter un en Deep vun 22 Meter de Kaalisee, sünd dorbi rutkamen. Dat geev in de Tiet noch kene Schrift in de Gegend, aver in de Mund-to-Mund-Överleverung hebbt de Finnen un Skandinavier dat wiederdragen un bi Pytheas ut dat 4. Johrhunnert v. Chr. gifft dat en Bericht dorvun. 1227 hett de Sweertbröderorden Ösel innahmen. 1228 hebbt se dat Bisdom Ösel-Wiek inricht, dat 1560 dör Koop an Däänmark güng. Mit’n Freed vun Brömsebro güng Ösel an Sweden. Dat